Diari Oficial de la Generalitat Valenciana


Sumari del DOGV 4458, del 12-03-2003 (2003/2957)

RESOLUCIÓ de 14 d'octubre de 2002, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de les instal·lacions de la línia aèria trifàsica de mitjana tensió, simple circuit, A-110, des de suport 1 a 31 i línia aèria de mitjana tensió, doble, circuit 2a-110, des de suport 31 a 93, als termes municipals de Nules i Vila-real (Castelló). Projecte d'Iberdrola CS-289/00.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4458

Data del DOGV
:   12-03-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/2957


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 14 d'octubre de 2002, del Servei Territorial d'Indústria i Energia, per la qual s'autoritza a Iberdrola Distribución Eléctrica, SAU la realització de les instal·lacions de la línia aèria trifàsica de mitjana tensió, simple circuit, A-110, des de suport 1 a 31 i línia aèria de mitjana tensió, doble, circuit 2a-110, des de suport 31 a 93, als termes municipals de Nules i Vila-real (Castelló). Projecte d'Iberdrola CS-289/00. [2003/X2957]
  
Examinats els antecedents que hi ha en l'expedient ATLINE/2000/309 de la Unitat d'Energia i Mines, tramitat a instància de la mercantil Iberdrola Distribución Eléctrica, SAU.
  
Antecedents de fet
  
Primer. El 27 de novembre de 2000, Iberdrola Distribución Eléctrica, SAU va sol·licitar autorització administrativa i declaració en concret d'utilitat pública del projecte d'instal·lacions de la línia aèria trifàsica de mitjana tensió, simple circuit, A-110, des de suport 1 a 31 i la línia aèria de mitjana tensió, doble circuit, 2a-110, des de suport 31 a 93, als termes municipals de Nules i Vila-real (Castelló), projecte d'Iberdrola CS-289/00.
  
Segon. Es tramità la corresponent informació pública del projecte i de la relació d'interessats, béns i drets afectats, amb la inserció dels corresponents anuncis, que es publicaren en el periòdic Mediterráneo (29 de desembre de 2000), en el BOP núm. 3 de 6 de gener de 2001, i en el DOGV núm. 3.921 de 19 de gener de 2001, així com al tauler d'anuncis dels ajuntaments de Nules, Alquerías del Niño Perdido i Vila-real.
  
Tercer. Es tramitaren les preceptives separates als organismes afectats, ajuntaments de Nules, Alquerías del Niño Perdido i Vila-real, Confederació Hidrogràfica del Xúquer, Red Eléctrica Española, SA, Ministeri de Foment i Conselleria d'Obres Públiques, Urbanisme i Transport.
  
Quart. El dia 6 de gener de 2001, personal tècnic de la Unitat d'Energia i Mines emeté informe tècnic sobre el projecte.
  
Cinqué. Els ajuntaments de Nules, Alquerías del Niño Perdido i Vila-real, la Confederació Hidrogràfica del Xúquer, Red Eléctrica Española, SA i el Ministeri de Foment emeteren informes condicionats, mentre que a la Conselleria d'Obres Públiques, Urbanisme i Transport se li reiterà la sol·licitud d'informe amb indicació que si no s'aportava contestació en termini, es consideraria que no hi havia cap inconvenient per a la seua autorització, no havent sigut emés cap informe per part de la Conselleria d'Obres Públiques, Urbanisme i Transports, que no ha contestat la nostra reiteració.
  
Sisé. Durant el període d'informació pública van ser presentades al·legacions per la senyora Encarnación i la senyora Carmen María Gil Ayet, en les qual manifesten en primer lloc ser les propietàries de la parcel·la número 458, polígon 39, del terme de Vila-real; en segon lloc mostren la seua oposició a l'establiment de la instal·lació, per raons d'insalubritat i per la servitud que, sobre la finca, se'ls imposarà, a més d'indicar que les instal·lacions estan promogudes per empreses particulars, en este cas per Iberdrola, amb fi de lucre per part dels promotors.
  
Seté. Una vegada notificades a Iberdrola Distribución Eléctrica, SAU les al·legacions de la senyora Encarnación i la senyora Carmen María Gil Ayet, esta mercantil informa que, precisament el que es pretén amb la remodelació de la línia, que té més de trenta anys, és preservar la seguretat de les persones que directament o indirectament hi puguen resultar afectades.
  
Pel que fa a la servitud de pas, continua dient Iberdrola, sobre la parcel·la de les al·legadores, en l'actualitat la servitud ja existix, ja que es tracta d'una servitud contínua i aparent, que s'adquirix per la prescripció de vint anys (article 537 i següents del Codi Civil).
  
I finalment, en contestació al ?fi de lucre per part del promotor?, manifesta Iberdrola que esta línia, en concret, dóna servici a les poblacions de Nules, Alquerias i Vila-real, i que el disseny del traçat ve imposat per la línia ja existent i en un estat de conservació precari.
  
Huité. Una vegada instruït el procediment i tot complint el que s'ha prescrit en l'article 84 de la Llei 30/1992, es realitza el tràmit d'audiència als interessats en la forma prevista en l'esmentada llei, i es presenten les següents al·legacions:
  
La senyora Encarnación i la senyora Carmen María Gil Ayet al·leguen en este tràmit, el dia 14 de maig de 2002, que trobant-se al Servei Territorial, dins de termini, no els resultà possible veure el plànol parcel·lari, per la qual cosa en sol·liciten una còpia, que els va ser tramesa en data 20 de maig de 2002. De la mateixa manera es reiteren en el seu escrit d'al·legacions de data 13 de febrer de 2001.
  
El senyor Alejando Gavarra Castañer, amb data 16 de maig de 2002, manifesta la seua disconformitat amb la imposició de servitud, per considerar-ho un perjudici per al cultiu mecanitzat de la seua propietat, i proposa un desplaçament a la finca limítrofa.
  
La senyora Carmen Ninot Grifo al·lega en este tràmit, el dia 16 de maig de 2002, que trobant-se al Servei Territorial, dins de termini, no li resultà possible veure el pla parcel·lari, per la qual cosa en sol·licita una còpia, que li va ser tramesa en data 20 de maig de 2002, així com nou termini per a al·legar, acusant-ne recepció el dia
  
Fonaments de dret
  
Primer. Vistos els preceptes de la Llei 54/1997, de 27 de novembre, del Sector Elèctric, així com els decrets 2.617/1996, de 20 d'octubre, sobre autorització d'instal·lacions elèctriques, i el 2.619/1966, de 20 d'octubre, pel qual s'aprova el Reglament de la Llei 10/1966, de 18 de març, sobre expropiació forçosa i sancions en matèria d'instal·lacions elèctriques.
  
Este Servei Territorial d'Indústria i Energia, a proposta de la unitat corresponent, resol:
  
1r. Autoritzar a Iberdrola, SA l'establiment d'una línia elèctrica aèria de mitjana tensió les característiques principals de la qual són les següents:
  
Línia aèria trifàsica de mitjana tensió, simple circuit, A-110, des de suport 1 a 31 i línia aèria de mitjana tensió, doble circuit, 2a-110, des de suport 31 a 93, als termes municipals de Nules i Vila-real (Castelló), projecte d'Iberdrola CS-289/00.
  
2n. Desestimar les al·legacions de la senyora Encarnación i la senyora Carmen María Gil Ayet, per considerar que el traçat ve imposat per la línia existent i que la seua finalitat és donar servici a les poblacions de Nules, Alquerías del Niño Perdido i Vila-real, i millorar-ne les condicions de seguretat respecte de persones i béns.
  
3r Estimar en part les al·legacions del senyor Alejandro Gavarra Castañer, en el sentit d'ubicar, si tècnicament és possible, el suport número 19, en el límit més pròxim a les parcel·les números 373,374 i 375,
  
4t Declarar, en concret, la utilitat pública de la instal·lació elèctrica que s'autoritza als efectes assenyalats en la Llei 54/1997, de 27 de novembre, del Sector Elèctric..
  
5é Aprovar el projecte d'execució d'acord amb el Decret 2.617/1996, de 20 d'octubre, i les condicions següents:
  
a) Les obres hauran de realitzar-se d'acord amb el projecte presentat amb les variacions que, si és el cas, se sol·liciten i s'autoritzen.
  
b) El termini de posada en marxa serà de sis mesos.
  
c) El titular donarà compte de l'acabament de les obres a la Unitat d'Energia i Mines d'este Servei Territorial adjuntant certificació tècnica de la instal·lació, on s'assenyale expressament el compliment de l'article 162 del Reial Decret 1.955/2000, a l'efecte de posada en servici.
  
d) L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
e) El titular de la instal·lació tindrà en compte, per a la seua execució, el compliment dels condicionats que han sigut establits pels ajuntaments de Nules, Alquerías del Niño Perdido i Vila-real, la Confederació Hidrogràfica del Xúquer, Red Eléctrica Española, SA, i el Ministeri de Foment.
  
Contra esta resolució, que no posa fi a la via administrativa, podrà interposar-se recurs d'alçada davant la Direcció General d'Indústria i Energia, (c/ Colom, 32, 46111 València), en el termini d'un mes, comptat a partir de l'endemà de la publicació de la present resolució, de conformitat amb el que es disposa en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27.11.92), en la redacció que en fa la Llei 4/1999, de 13 de gener (BOE núm. 12, de 14.01.99)